stanford-oval/wikipedia huggingface dataset:
נאירו קינטנה
כרוכב מקצועי > השלבים המוקדים

קינטנה החל את הקריירה המקצועית שלו בקבוצה הקולומביאנית (Boyacá es para Vivirla). בשנת 2010, ניצח קינטנה בטור דה ל'אווניר - מרוץ הקטעים שנחשב כחשוב ביותר לרוכבים צעירים בקבוצות מדרג נמוך, כשרכב עבור קבוצת "קפה קולומביה". בכך העלה את הציפיות ממנו להיות אחד הרוכבים הקולומביאנים המבטיחים בעתיד.
כרוכב מקצועי > מוביסטאר (2012–2019) > עונת 2012

בשנת 2012, עבר קינטנה לאירופה על מנת להצטרף לקבוצת מוביסטאר הספרדית. באותה שנה ניצח במרוץ הקטעים הספרדי, הטור של מורסיה. לאחר מכן, הוא ניצח קטע בקריטריום דו דופינה לאחר הופעה מרשימה בה התקיף קבוצת רוכבים, כולל המוביל בראדלי ויגינס, כשהוא בורח לדבוקת המרוץ בדרך לניצחון בקטע. מאוחר יותר באותה שנה, ניצח גם בדרוג הכללי במרוץ הקטעים הצרפתי, רוט דו סוד. קינטנה השתתף לראשונה בגרנד טור בוואלטה אספניה באותה שנה כאחד מהפועלים המרכזיים של מוביל הקבוצה, אלחנדרו ולוורדה. ולוורדה סיים שני באותה שנה בעוד קינטנה סיים במקום ה-36 בדרוג הכללי. באוקטובר 2012 ניצח קינטנה במרוץ האופניים החד-יומי האיטלקי, הג'ירו דל'אמיליה.
כרוכב מקצועי > מוביסטאר (2012–2019) > עונת 2013

בעונת 2013, ניצח קינטנה בקטע השלישי של וולטה אה קטלוניה. חודש לאחר מכן, ניצח קינטנה בקטע יוקרתי בוואלטה אל פאייס ואסקו, כשהקדים קבוצה של שישה רוכבים, בהם גם אלברטו קונטדור וריצ'י פורט. קינטנה השיג את ההובלה במירוץ לאחר שסיים שני, אחרי טוני מרטין, בקטע האחרון של המרוץ שהיה מרוץ נגד השעון. הישגו של קינטנה איפשר לו לעקוף בדרוג הכללי את מוביל המרוץ עד אותה עת, בן ארצו סרחיו הנאו, ולנצח במרוץ.
בטור דה פראנס של שנת 2013, ביצע קינטנה התקפה בקטע השמיני של הטור וסיים את הטיפוס של הפורט דה פיילארה, שהיה מעבר ההרים הגבוה ביותר באותה שנה, ראשון. בהמשך אותו יום, הוא נעקף בטיפוס האחרון של הקטע על ידי מנצח הקטע והמרוץ, כריסטופר פרום. בסיום הקטע קיבל קינטנה את החולצה הלבנה - חולצה הרוכב הצעיר המוביל בדרוג הכללי ופרס יומי על היותו הרוכב האגרסיבי ביותר. בקטע 15, בטיפוס למון ונטו, תקף קינטנה כבר בשלב מוקדם של הטיפוס ורק מוביל המירוץ, כריסטופר פרום, יכל לו. בסופו של דבר, תקף פרום את קינטנה בקילומטרים האחרונים של הקטע וסיים ראשון. לאחר קטע הזה, דורג קינטנה שישי בדירוג הכללי. קטע 18 של המירוץ כלל לראשונה טיפוס של האלפ דו'אז פעמיים. קינטנה סיים את הקטע רביעי, בכך הוא טיפס למקום השלישי בדירוג הכללי. בקטע 20, שהיה קטע הררי בהרי האלפים, התקיף קינטנה את כריסטופר פרום וז'ואקים רודריגז בקילומטר האחרון של הקטע, ניצח בקטע ועלה למקום השני בדירוג הכללי של המירוץ (אחרי המנצח, כריסטופר פרום). קינטנה אף זכה בחולצת מלך ההרים ובחולצת הרוכב הצעיר הטוב ביותר. הישג זה של קינטנה מהווה את התוצאה הטובה ביותר של רוכב לטינו-אמריקני בטור דה פראנס והרוכב הראשון מאז יאן אולריך ב-1996 שזוכה במקום על הפודיום בהשתתפות הבכורה שלו בטור דה פראנס. לאחר הטור, ניצח קינטנה במרוץ הקטעים הספרדי, וואלטה בורגוס, לאחר שניצח בקטע החמישי במרוץ, כשגבר על וינצ'נזו ניבאלי בטיפוס המסיים בקטע.
כרוכב מקצועי > מוביסטאר (2012–2019) > עונת 2014

לאחר שבחן את תווי המרוצים המתוכנן, החליט קינטנה להתמקד בג'ירו ד'איטליה של שנת 2014, בעל התווי ההררי ולוותר על הטור דה פראנס בעל התווי השטוח יותר. עונת 2014 החלה עם ניצחון בטור דה סאן לואיס לאחר שניצח בקטע ההררי שהיה הקטע הרביעי במירוץ. במירוץ טירנו - אדריאטיקו סיים קינטנה שני אחרי אלברטו קונטדור, וחמישי בוולטה של קטלוניה לאחר שהוא חלה בין המרוצים.
את הג'ירו של 2014 לא החל קינטנה בצורה מיטבית, כתוצאה ממחלה שלקה בה מוקדם יותר באותה עונה. קבוצת מוביסטאר החלה את המרוץ במקום השמיני במרוץ הקבוצתי נגד השעון שנערך בבלפסט (צפון אירלנד), 55 שניות לאחר המובילים מקבוצת אוריקה גרינאדג'. בקטע השישי הפסיד קינטנה זמן נוסף כתוצאה ממעורבות בנפילה המונית בדבוקה. לאחר הקטע ה-12 פיגר קינטנה ב-3:29 דקות לאחר מוביל המירוץ, בן ארצו, ריגוברטו אוראן, ודורג במקום השישי בדירוג הכללי. בקטע ה-16 זכה קינטנה בחולצת המוביל במרוץ - החולצה הוורודה. היה זה לאחר נסיבות שנויות במחלוקת; חלק מהמועמדים לניצחון סברו שהירידה ממעבר ההרים סטלביו מבוטלת כתוצאה ממזג האוויר הקשה. הצרפתי פייר רולא תקף בירידה וקינטנה וריידר הייסדל הצטרפו אליו. השלושה רכבו יחד במורד דרך הערפל, כשבסיום ניצח קינטנה בקטע והקדים את אורן ב-4:11 דקות, ועבר להוביל בדרוג הכללי במרוץ בפער של 1:41 דקות מאורן. בקטע ה-19 של המרוץ, ניצח קינטנה בקטע נגד השעון שהיה טיפוס למונטה גרפה. כתוצאה מניצחון זה הגדיל קינטנה את הפער מריגוברטו אורן ל-3:07 דקות. קינטנה הצליח לשמור על המקום הראשון עד סוף המרוץ כשהוא זוכה גם בחולצת הרוכב הצעיר הטוב ביותר.
לאחר הג'ירו, נטל קינטנה הפסקה של מספר חודשים מרכיבה תחרותית. הוא חזר לאירופה באוגוסט כדי לנסות ולנצח בוואלטה אספניה. קינטנה הוביל במירוץ עד הקטע העשירי במרוץ שהיה קטע אישי נגד השעון. בקטע זה נפל קינטנה באחד העיקולים, דבר שגרם לו להפסד זמן רב ואיבוד החולצה האדומה. בקטע העוקב נפל קינטנה בשנית, שבר את עצם הבריח ופרש מהמרוץ.
כרוכב מקצועי > מוביסטאר (2012–2019) > עונת 2015

קינטנה החל את עונת 2015 עם השתתפות בטור דה סאן לואיס וסיים שלישי את המירוץ. קינטנה תכנן להשתתף בוואלטה של אנדלוסיה, אולם הוא נאלץ לוותר על ההשתתפות לאחר שהיה מעורב בנפילה ונפצע באליפות קולומביה לאופני כביש. בהמשך העונה הוא התאושש וניצח במרץ את מרוץ טירנו - אדריאטיקו.

לטור דה פראנס הגיע קינטנה כמוביל המוצהר של קבוצתו. בקטע השני במרוץ, קטע מישורי בהולנד, נקלע קינטנה יחד עם רוכבים נוספים לפיגור בעקבות אשלונים שנוצרו בגלל רוח צד חזקה וסיים כדקה לאחר יריביו בדרוג הכללי. הוא הצליח להחזיר חלק מפיגור זה בקטע ה-9 שהיה קטע קבוצתי נגד השעון ועלה למקום ה-9 בדרוג הכללי. בקטע ה-10 שהיה הקטע הראשון שהסתיים בטיפוס בפירנאים הפגין כריסטופר פרום עליונות מוחצת על יריביו. קינטנה סיים בקטע זה במקום השלישי בפיגור של 1:04 דקות מפרום ועלה למקום השלישי בדרוג הכללי. בקטע ה-13 הגבעי הצליח קינטנה לסיים לפני האמריקאי טי ג'יי ואן גרדרן שהיה מדורג שני בדרוג הכללי ותפס את מקומו, כשהוא מפגר בדרוג הכללי אחרי פרום ב-3:10 דקות. בקטע 19 ההררי (בו ניצח וינצ'נצו ניבאלי) הצליח קינטנה להקדים את פרום ב-30 שניות וצמצם במעט את הפער. בקטע ה-20 והלפני אחרון במרוץ, שהסתיים בטיפוס לאלפ ד'ואז, חש קינטנה שפרום הולך ונחלש ותקף ממרחק רב יחסית. הוא הצליח לפתוח פער ניכר מפרום וסיים 1:20 דקות לפניו, אלא שפער זה לא היה מספיק וקינטנה סיים למחרת בפריז במקום השני בדרוג הכללי, בפיגור של 1:12 דקות מהמנצח, כריסטופר פרום. הוא זכה פעם שנייה בחולצה הלבנה כמנצח בקטגוריית הרוכב הצעיר וזכה, יחד עם קבוצתו מוביסטאר, בקטגוריית הקבוצה הטובה במרוץ.
כרוכב מקצועי > מוביסטאר (2012–2019) > עונת 2016

במרוצי ההכנה לקראת הטור דה פראנס ב-2016 הפגין קינטנה כושר טוב: הוא ניצח בטורים של קטלוניה ורומאנדי, כשבאחרון גבר על כריסטופר פרום, מנצח הטור דה פראנס ב-2015. קבוצתו הצהירה לפני המרוץ כי הוא מוביל הקבוצה וכי הרוכב הוותיק, אלחנדרו ולוורדה יסייע לו כדומסטיק. בנוסף, תוואי המרוץ נחשב כמועדף עבור קינטנה בהינתן שנכללו בו מספר קטעים הרריים שנחשבו קשים, ורק שני קטעים של מרוץ אישי נגד השעון, כשאחד מהם בעלייה, דבר שהיה אמור להפחית את יתרון פרום על קינטנה בדיסציפלינת נגד השעון. עד הקטע השמיני הצליח קינטנה לשמור על מקום גבוה בדרוג הכללי, ללא שהפסיד זמן לשאר המועמדים בקטעים המישוריים שנחשבו תמיד כבעייתיים מבחינתו. בקטע השמיני, שנערך בהרי הפירנאים, תקף פרום באופן מפתיע במורד כ-15 ק"מ לסיום. למרות ניסיונם של קינטנה ואחרים לרדוף אחריו, הצליח פרום לפתוח פער, ניצח את הקטע ועבר ללבוש את החולצה הצהובה עם יתרון של 23 שניות על קינטנה. בקטע ה-12, שהסתיים במון ונטו, הצליח פרום להגדיל את הפער מקינטנה, שעמד כבר על 54 שניות, ולאחר קטע 13 של המרוץ האישי נגד השעון, עמד יתרונו של פרום כבר על 2:59 דקות. גם בקטעי ההרים באלפים לא הצליח קינטנה לסכן את יתרונו של פרום וסיים את המרוץ בפריז במקום השלישי בדרוג הכללי, בפיגור של 4:21 אחרי כריסטופר פרום המנצח, כשבמקום השני דורג רומן בארדה הצרפתי.
הוא בחר שלא להשתתף באולימפיאדת ריו 2016 והתמודד בוואלטה אספנייה מול כריסטופר פרום ומול רוכבים אחרים שמצטיינים בטיפוס, דוגמת אלברטו קונטדור ואסטבן צ'אבס. כמו בטור דה פראנס, קינטנה נעזר במרוץ זה בבן קבוצתו, אלחנדרו ולוורדה. לאחר הקטע השמיני עלה קינטנה זמנית למקום הראשון בדרוג הכללי, אך איבד את החולצה האדומה כבר בשלב הבא. הוא ניצח בקטע העשירי ההררי וחזר להוביל את המרוץ, כשהוא מקדים את פרום ב-54 שניות. בקטע ה-15 ההררי, סיים קינטנה במקום השני אך הקדים את רוב יריביו והגדיל את יתרונו מכריסטופר פרום ל-3:37 דקות. פער זה אפשר לו להישאר בראש המרוץ גם לאחר הקטע ה-19 שהיה מרוץ אישי נגד השעון ובו ניצח פרום וצמצם את הפער בינו לבין קינטנה ביותר מ-2 דקות. קינטנה שמר על הבכורה עד הסיום במדריד והקדים בסיום המרוץ את כריסטופר פרום (פער של 1:23 דקות) ואת אסטבן צ'אבס (פער של 4:08 דקות).
כרוכב מקצועי > מוביסטאר (2012–2019) > עונת 2017

כבר בפברואר ניצח קינטנה במרוץ הקטעים הספרדי וולטה אה ולנסיה. במרץ ניצח במרוץ הקטעים טירנו - אדריאטיקו, לאחר שניצח בקטע הרביעי במרוץ שהסתיים במונטה טרמינילו. קינטנה זינק לג'ירו ד'איטליה כאחד המועמדים המובילים לניצחון. הוא החזיק בחולצת המוביל הוורודה במשך מספר קטעים באמצע המרוץ ואף החזיק בה בשני הקטעים הלפני אחרונים במרוץ. אולם, בקטע האחרון, שהיה מרוץ אישי נגד השעון, ממונזה למילאנו, נכנע לרוכב ההולנדי טום דימולן, שעלה למקום הראשון בדרוג הכללי וקינטנה סיים במקום השני בדרוג הכללי. לאחר כחודש, זינק קינטנה גם לטור דה פראנס, אך לא הצטיין במרוץ ובסיומו דורג במקום ה-12 בדרוג הכללי בפיגור של כ-15 דקות אחרי המנצח, כריסטופר פרום.
כרוכב מקצועי > מוביסטאר (2012–2019) > עונת 2018

לקראת עונת 2018 בחר להתמקד בטור דה פראנס וויתר על ההשתתפות בג'ירו ד'איטליה. קבוצתו מוביסטאר בחרה באסטרטגיה של שלושה רוכבים מובילים, קינטנה, אלחנדרו ולוורדה ומיקל לנדה, לפיה, על רוכבי הקבוצה לסייע לשלושת המובילים ובעיקר לרוכב שנמצא במיקום הגבוה ביותר בדרוג הכללי. אסטרטגיה זו נחלה כישלון כשאף אחד ממובילי הקבוצה הנזכרים לא הצליח לזכות באחד משלושת המקומות הראשונים בטור דה פראנס וגם לא בוואלטה אספניה. קינטנה סיים עשירי בטור דה פראנס ושמיני בוואלטה אספניה.
כרוכב מקצועי > מוביסטאר (2012–2019) > עונת 2019

גם ב-2019 המטרה של קינטנה הייתה הטור דה פראנס. לשם כך השתתף בקריטריום דו דופינה כמרוץ הכנה אך סיים רק במקום התשיעי הגדול. גם בטור דה פראנס, כמו בשלוש השנים הקודמות, לא הצליח להיות ממאבקי הדירוג הכללי ויצא מעשית מתמונת הניצחון הכללי כבר בשלב מוקדם. לכן בשבוע השלישי שינה אסטרטגיה וכיוון לניצחון בקטעים, ואף הצליח לנצח את הקטע ה-18 במרוץ, שכלל את מעבר איזואר וקול דו גאליבייה, לאחר שהתקיף בגליבייה את רומן בארדה ואלכסיי לוצנקו שהיו איתו מקדימה והמשיך סולו גם בירידה ובמישור עד לניצחון בקטע. את הטור כולו סיים במקום השמיני, 5:30 דקות מבן ארצו איגן ברנל. גם בטור הזה האסטרטגיה של מוביסטאר הייתה של שלושה מובילים, עם ולוורדה ולנדה מלבד קינטנה. לנדה סיים את המרוץ במקום השישי וולוורדה סיים שמיני. בוואלטה אספנייה התבלט קינטנה יותר והגיע למרוץ כמוביל ביחד עם ולוורדה. בקטע ה-2 היה בדבוקה קדמית ביחד עם פאביו ארו, ניקולס רוש, ריגוברטו אוראן פרימוז' רוגליץ' ומיקל נייבה. הוא התקיף אותם שלושה קילומטרים קילומטרים לסיום וניצח את הקטע. קינטנה עבר להוביל את המרוץ לאחר השלב ה-9, אך איבד אותה לאחר קטע 10, שהיה נגד השעון לרוגליץ'. הוא איבד את המקום בפודיום בקטע ה-20, לטאדיי פוגאצ'אר, וסיים במקום הרביעי הכללי, כשולוורדה שני.
כרוכב מקצועי > ארקאה סאמסיק (2020–2022)

לאחר 9 שנים בקבוצת מוביסטאר, הצטרף קינטנה לקבוצת ארקאה–סאמסיק הצרפתית. בשל כך, בחר קינטנה לוותר על השתתפות בטור של קולומביה ולהתחרות בצרפת במטרה להכיר את הקבוצה וללמוד יותר לעומק את המדינה לקראת הטור דה פראנס. הוא השתתף בטור דה לה פרובנס וניצח בקטע השלישי, שכלל חלק מהעלייה המפורסמת במון ונטו. המרוץ כלל ארבעה קטעים, וקינטנה שמר על ההובלה שלו גם בקטע הרביעי והאחרון וניצח בדרוג הכללי במרוץ. לאחר מכן קינטנה ניצח גם ב"טור דו ואר", מרוץ קטעים (3) בצרפת. כשהוא מנצח את בקטע ה-2 לאחר התקפה שלו בעלייה שהייתה בסיום הקטע.
הישגים

מקום ראשון בטור של אבניר
סיים ראשון את קטעים 6–7
מלך ההריך של הוולטה אה קטלוניה
מקום ראשון בוולטה אה מורסיה
סיים ראשון בקטע הראשון
מקום ראשון במרוץ " דרך הדרום"
סיים ראשון את הקטע השלישי
סיים ראשון בג'ירו דה אמיליה
סיים ראשון בקטע השישי של הקריטריום דה דופין
סיים ראשון בקטע הראשון של הוולטה אספניה (מרוץ קבוצתי נגד השעון)
מקום ראשון בטור של ארץ הבסקים
מקום ראשון בדירוג הנקודות
סיים ראשון את הקטע הרביעי
מקום ראשון בוולטה אה בורגוס
סיים ראשון את הקטע החמישי
מקום שני בטור דה פרנס
מלך ההרים
הרוכב הצעיר הטוב ביותר
סיים ראשון את הקטע ה-20
מקום רביעי בוולטה אה קטלוניה
סיים ראשון את הקטע השלישי
מקום שביעי בוולטה של אנדלוסיה
מקום ראשון בטור של סאן לואי
מלך ההרים
סיים ראשון את הקטע הרביעי
הרוכב הצעיר הטוב ביותר
סיים ראשות את הקטעים 16 ו-19
מקום ראשון בוולטה אה בורגוס
מלך ההרים
סיים ראשון את הקטע השלישי
סיים ראשון את הקטע הראשון
הוביל את המירוץ עד הקטע התשיעי
הישגים > 2015

מקום שני בטור דה פרנס
הרוכב הצעיר הטוב ביותר
דירוג כללי בגראנד טור

| גראנד טור | 2012 | 2013 | 2014 | 2015 |
| --- | --- | --- | --- | --- |
|  הג'ירו | — | — | 1 | — |
|  הטור | — | 2 | — | 2 |
|  הוולטה | 36 | — | ל.ס |  |

ל.ס= לא סיים; — = לא השתתף
הערות שוליים

↑  Jueves 31 de julio de 2014. "Home archivo - Noticias Principales de Colombia y el Mundo - Noticias". Eltiempo.Com. נבדק ב-2014-08-01.
↑  "Who is Nairo Quintana?". Cycling Inquisition. 2013-04-06. אורכב מ-המקור ב-2013-07-13. נבדק ב-2013-07-06.
↑  Susan Westemeyer (9 ביוני 2012). "Dauphine: Wiggins and Sky dominate the Joux Plane". Cyclingnews.com. Bath, UK: Future plc. נבדק ב-22 באוקטובר 2012. {{cite news}}:  (עזרה)
↑  Daniel Benson (4 באפריל 2013). "Quintana wins in the rain on Arrate finish". Cyclingnews.com. Bath, UK: Future plc. נבדק ב-6 באפריל 2013. {{cite news}}:  (עזרה)
↑  "Quintana wins overall at Vuelta Ciclista al Pais Vasco". Cyclingnews.com. Bath, UK: Future plc. 6 באפריל 2013. נבדק ב-6 באפריל 2013. {{cite news}}:  (עזרה)
↑  "Boom: Froome blows the race to pieces!". Tour de France. Amaury Sport Organisation. 6 ביולי 2013. אורכב מ-המקור ב-2017-07-28. נבדק ב-6 ביולי 2013. {{cite news}}:  (עזרה)
↑  "Stage 15 Results – 2013 Tour de France".
↑  Nigel Wynn. "Alberto Contador wins Tirreno-Adriatico 2014". Cycling Weekly. נבדק ב-2014-07-31.
↑  "Joaquim Rodriguez wins Volta a Catalunya; Lieuwe Westra takes finale - VeloNews.com". Velonews.competitor.com. 2014-03-30. אורכב מ-המקור ב-2016-03-03. נבדק ב-2014-07-31.
↑  "How Nairo Quintana won his first Grand Tour". BBC Sport. 1 ביוני 2014. נבדק ב-6 ביוני 2014. {{cite web}}:  (עזרה)
↑    John Macleary, ‏Giro d'Italia 2014, stage 21: Movistar's Nairo Quintana seals overall victory as Colombians turn back the clock, The Telegraph, 1 June 2014
↑  "Quintana proud to be first Colombian winner of the Giro d'Italia". Cycling News. 1 ביוני 2014. נבדק ב-6 ביוני 2014. {{cite web}}:  (עזרה)
↑  Alasdair Fotheringham (2 בספטמבר 2014). "Quintana loses Vuelta a España lead in near-catastrophic crash". Cyclingnews.com. Future plc. נבדק ב-2 בספטמבר 2014. {{cite news}}:  (עזרה)
↑  "Quintana abandons Vuelta a Espana". Cyclingnews.com. Future plc. 3 בספטמבר 2014. נבדק ב-3 בספטמבר 2014. {{cite news}}:  (עזרה)
↑  Redacción El Tiempo, 'Venimos con un equipo joven, pero quiero ganar': Nairo Quintana, El Tiempo, ‏2015-01-13 (ב־)
↑  "Diaz wins Tour de San Luis". Cyclingnews.com. 25 בינואר 2015. נבדק ב-15 במרץ 2015. {{cite web}}:  (עזרה)
↑  Clarke, Stuart (13 בפברואר 2015). "Nairo Quintana to miss Vuelta a Andalucia after nationals crash". Cycling Weekly. נבדק ב-15 במרץ 2015. {{cite web}}:  (עזרה)
↑  Quintana Confirmed for Arkéa Samsic in 2020, cyclingnews.com
קינטנה רוכב בטור של בריטניה, 2013.
קינטנה לובש את החולצה הוורודה בג'ירו של איטליה, 2014.
מלאך הצפון

| --- | --- |

 מידע כללי
 פַּסל:  אנטוני גורמלי 
 תאריך יצירה:  15 בפברואר 1998 
 טכניקה וחומרים:  פלדה 
 ממדים בס"מ
 רוחב:  54 מ' 
 גובה:  20 מ' 
 נתונים על היצירה
 זרם אמנותי:  אמנות עכשווית 
 מיקום:  לואו אייטון
 קואורדינטות:  54°54′51″N 1°35′22″W﻿ / ﻿54.914111111111°N 1.5894166666667°W﻿ / 54.914111111111; -1.5894166666667
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מלאך הצפון(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מלאך הצפון
 
מלאך הצפון (באנגלית: Angel of the North) הוא פסל מעשה ידי הפסל האנגלי אנטוני גורמלי. הפסל מוצב בגייטסהד שבאנגליה והוא הגדול בפסלים המוצבים בממלכה המאוחדת.
תיאור היצירה

הפסל הוא פסל של מלאך עשוי פלדה. גובה הפסל כ-20 מטרים ומפתח כנפיו מקצה אל קצה 54 מטרים (הפסל רחב יותר מגובה מפסל החירות שבארצות הברית).
כנפי המלאך פונות קדימה במטרה לשוות למלאך תנועה של חיבוק. הפסל ניצב בראש גבעה הצופה אל דרך A1 ואל קו הרכבת המרכזי של החוף המזרחי.
הקמת היצירה

עבודות הקמת הפסל החלו בשנת 1994, ועלויות ההקמה הסתכמו בכמיליון ליש"ט (מרביתן במימון הלוטרי הלאומי של הממלכה המאוחדת). בשל מיקומו, נאלץ הפסל להיות חזק דיו כדי להתמודד עם רוחות במהירות של 160 קמ"ש, מסיבה זו מיוצב הפסל בתוך יסודות הכוללים 600 טונות של בטון, שעומקם 20 מטרים.
הפסל עשוי פלדת אל חלד ונבנה במפעלי הפלדה הרטפול סטיל (Hartlepool Steel Fabrications Ltd) בשלושה חלקים נפרדים: הגוף של המלאך, שמשקלו 100 טונות, וכל אחת משתי הכנפים (שמשקל כל אחת 50 טונות). הפסל הובא למיקום והורכב במקום שבו הוא עומד. הפסל חלול, ועשוי שלד פלדה שעוביו 50 מ"מ והוא מצופה ב"עור" עשוי פלדה שעביה 6 מ"מ.
עבודות הקמת היצירה הסתיימו ב-16 בפברואר 1998.
גורמלי מסביר את מטרת הפסל:
אנשים שואלים תמיד: "למה דווקא מלאך?" תשובתי היחידה היא שלמלאך שלוש מטרות. האחת - היסטורית - להזכיר לנו כי במקום שבו עומד הפסל, עבדו פועלי פחם במכרות במשך כ-200 שנים; השנייה - להבין את העתיד ולבטא את המעבר שלנו מחברה תעשייתית לעידן המידע; והשלישית - להוות מוקד לתקוותינו ולפחדנו
.
חזית הפסל
ראו גם

איש ערבה
פסל ישו הגואל
דויל ברונסון

| --- | --- |

 לידה:  10 באוגוסט 1933 מחוז פישר, ארצות הברית 
 פטירה:  14 במאי 2023 (בגיל 89) לאס וגאס, ארצות הברית 
 מידע כללי
 מדינה:  ארצות הברית 
 השכלה:  אוניברסיטת הרדין-סימונס 
 מספר צאצאים:  4 
 www.doylebrunson.com
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (2007)
 הישגים
 שיאים אישיים:  10 צמידי אליפות העולם בפוקר, מתוכם פעמיים באירוע המרכזי
 
דויל פ' ברונסון (באנגלית: Doyle F. Brunson;‏ 10 באוגוסט 1933 – 14 במאי 2023), שהיה מוכר בכינויו "טקסס דולי", היה שחקן פוקר מקצועי אמריקאי. הוא היה הראשון שזכה באירוע המרכזי של אליפות העולם בפוקר פעמיים ברציפות, היה חבר היכל התהילה של הפוקר, וחיבר מספר ספרי פוקר רחבי תפוצה, המוכר מביניהם הוא Super/System.
ברונסון היה הראשון שזכה במעל מיליון דולר בטורנירים. במהלך הקריירה שלו זכה ב-10 צמידים באליפות העולם בפוקר. הישג נוסף הרשום לשמו, הוא העובדה כי הוא היה השחקן הראשון אשר זכה בצמיד אליפות העולם בפוקר ותואר בסבב הפוקר העולמי. בינואר 2006 מגזין הפוקר בלוף הכריז עליו כשחקן המשפיע ביותר על עולם הפוקר.
שנותיו הראשונות

ברונסון נולד בטקסס, בעיירה קטנה בה חיו כ-100 תושבים, אח בכור לשלושה אחים. עקב הריחוק של העיירה, נהג ברונסון לרוץ לעיירות שכנות, עובדה שתרמה להפיכתו לאתלט מבטיח. ברונסון זכה במספר תחרויות ריצה, ואף החל לשחק כדורסל בקבוצה הלאומית של טקסס. למרות שקיבל הצעות ממספר מכללות, החליט ברונסון ללמוד במכללה קרובה לביתו. קבוצת הכדורסל מיניאפוליס לייקרס הייתה מעוניינת בשירותיו, אך פציעה בברכו מנעה ממנו לשחק. במהלך קיץ אותה שנה, שבר ברונסון את רגלו בשני מקומות שונים, ורגלו גובסה למשך שנתיים, עובדה ששמה קץ לקריירת הכדורסל שלו. לאחר פציעה זו, השלים תואר בחינוך.
ברונסון החל לשחק פוקר טרם פציעתו, והגדיר את המשחק כ"קל". לאחר פציעתו, החל לשחק בצורה תכופה יותר, ורווחיו שילמו על חלק ניכר מהוצאותיו. הוא החל לעבוד כאיש מכירות, אך לאחר שערב אחד הרוויח במהלך שלוש שעות את השכר החודשי שלו, החליט להתחיל לעסוק בפוקר בצורה מלאה ומקצוענית.
קריירה כשחקן פוקר

ברונסון החל לשחק בצורה לא חוקית יחד עם חברו, דווין המילטון. עם הזמן החלו השניים לשחק על סכומים גדולים יותר, ואף הכירו מספר שחקני פוקר מפורסמים. מרבית משחקים אלו נוהלו בידי פושעים, לרוב חברים בפשע מאורגן. הוא נהג לשאת אקדח מתחת לחולצתו באופן קבוע, וסיפר כי הוא נשדד והוכה מספר פעמים. לאחר זמן מה, בו חסכו מעל מאה אלף דולר, נסעו ברונסון ומספר חבריו יחד ללאס וגאס, שם הפסידו את כל הסכום במספר ימים.
לבסוף החליט ברונסון להתיישב באופן קבע בלאס וגאס, והשתתף כמעט בכל טורניר אליפות העולם בפוקר מאז היווצרותה בשנת 1970. ברונסון הגיע מספר פעמים לשולחן הסופי (אליו מגיעים רק 9 שחקנים), אך לא זכה בכסף, מאחר שבימים ההם רק המנצח זכה בפרס כספי. מלבד שתי האליפויות שלו בשנים 1976 ו-1977, סיים ברונסון במקומות גבוהים במספר אליפויות עולם נוספות, ביניהם המקום השני בשנת 1980, רביעי ב-1982, שלישי ב-1983, 16 בשנת 1997 ומקום 53 באליפות העולם בשנת 2004.
ספרו של ברונסון, Super/System, נחשב לאחד הספרים המשפיעים ביותר על הפוקר. הספר יצא לראשונה בשנת 1978, ובגרסה מעודכנת בשנת 2004. הספר, אשר מספר פרקים בו נכתבו על ידי מקצועני פוקר כגון צ'יפ ריס ומייק קארו, מסביר בצורה הנהירה גם לשחקן חובבן את החוקים, הכתובים והלא כתובים, שיכולים לשפר את משחקו של כל שחקן פוקר. ברונסון עצמו טען כי עצם פרסום הספר עזר לשחקנים אחרים, ועלה לו כסף רב. ברונסון המשיך עד למותו לשחק במשחקי הפוקר הגדולים בעולם, לרבות טורנירים רשמיים ומשחק המזומן המפורסם בבלאג'יו על סכומים שהגיעו עד בליינדים של 4,000$/8,000$. מקורו של כינויו, טקסס דולי, נבע מטעות של כרוז, אשר עיוות את שמו "טקסס דויל", והכינוי השתרש עם השנים.
הוא היה מזוהה עם שתי ידיים התחלתיות. הראשונה, 10 ו-2 מכל צורה, איתה הוא לקח את שתי אליפויות העולם שלו. בשני המקרים, ברונסון החל את היד עם סיכוי פחות לנצח, אך לבסוף ניצח עם פול האוס. יד זו נקראת בפשטות על ידי חובבי הפוקר כ"יד של דויל ברונסון". יד נוספת הקרויה על שמו, בעיקר בטקסס, היא אס ומלכה, וזאת מאחר שבספרו הוא טען כי הוא "מעולם לא משחק את היד הזו", אף על פי שלאחר מכן שינה את הכיתוב בספר.
בספרו מספר ברונסון כי ראה 3 אנשים מתים במהלך משחק פוקר: הראשון, אשר ישב ליד ברונסון, נורה בראשו, לאחר מריבה בינו לאדם אחר על יד מסוימת. שניים אחרים נפטרו מהתקף לב: הראשון, ככל הנראה, משילוב מוגזם של אלכוהול וסמים, והשני מהלם לאחר שהפסיד קופה גדולה לברונסון.
ברונסון הופיע במספר סדרות טלוויזיה, בהן היי סטייקס פוקר. בתוכנית זו לקח דויל חלק במספר ידיים מפורסמות, באחת מהן זכה בקופה של מעל 800,000 דולר נגד גאי ליברטי, עם זוג אס בלבד.
ברונסון זכה בסך של כ-6.2 מיליון דולר מטורנירי פוקר, כשמתוכם כ-3 מיליון דולר בסבב אליפות העולם ו-2.1 מיליון דולר בסבב הפוקר העולמי.
קריירה כשחקן פוקר > פירוט זכיות באליפות העולם בפוקר

| שנה | טורניר | פרס |
| --- | --- | --- |
| 1976 | $10,000 No Limit Hold'em World Championship | $230,000 |
| 1976 | $5,000 Deuce to Seven Draw | $80,250 |
| 1977 | $10,000 No Limit Hold'em World Championship | $340,000 |
| 1977 | $1,000 Seven-Card Stud Split | $62,500 |
| 1978 | $5,000 Seven-Card Stud | $68,000 |
| 1979 | $600 Mixed Doubles (with Starla Brodie) | $4,500 |
| 1991 | $2,500 No Limit Hold'em | $208,000 |
| 1998 | $1,500 Seven-Card Razz | $93,000 |
| 2003 | $2,000 H.O.R.S.E. | $84,080 |
| 2005 | $5,000 No Limit Shorthanded Texas Hold'em (6 players per table) | $367,800 |
חיי משפחה

דויל הכיר את אשתו לואיז בשנת 1960 והתחתן עמה באוגוסט 1962. באותה שנה, נכנסה לואיז להריון, אך לדאבונם של הזוג התגלה גידול בצווארו של דויל. במהלך ניתוח להסרת הגידול, הבינו המנתחים כי הגידול התפשט מעבר למצופה, והכריזו כי המחלה אינה ניתנת לריפוי. הרופאים ביצעו ניתוח, על מנת להאריך את חייו של דויל כדי שיוכל לפחות להספיק לראות את ילדו. זמן קצר לאחר הניתוח, הגידול נעלם כלא היה, באירוע שהמנתחים הגדירו כנס. דויל עצמו ייחס את ריפויו לתפילות משפחתו וחבריו. זמן קצר לאחר מכן, אובחנה גם אשתו לואיז כחולת סרטן, אך כשהועברה לביצוע ניתוח התגלה כי גם הפעם הגידול נעלם. בתו דוילה נפטרה לאחר שלקחה כמות גדולה מדי של אשלגן לטיפול בבעיית הלב שלה. אירוע זה השפיע רבות על דויל: הוא החל להרבות בקריאת ספרות נוצרית, ואמונתו הדתית התהדקה מאוד.
בנו טוד ברונסון הוא שחקן פוקר, אשר זכה באחת מטבעות אליפות העולם בפוקר בשנת 2005. בכך הפכו דויל וטוד לאב-בן הראשונים שזכו בתוארי אליפות העולם. בתו, פמלה, היא שחקנית חובבנית, אשר שיחקה באליפות העולם בשנים 2007 ו-2009, ונשארה זמן רב יותר מטוד ומדויל בשני המקרים.
ספרים

Super/System|Doyle Brunson's Super System: A Course in Power Poker , 1979
Doyle Brunson's Super System II, 2004
Poker Wisdom of a Champion, 2003 (formerly titled According to Doyle when published in 1984)
Online Poker: Your Guide to Playing Online Poker Safely & Winning Money, 2005
My 50 Most Memorable Hands, 2007
According to Doyle, 2007
The Godfather of Poker, 2009
פוליטיקה של מונגוליה

המנגנון הפוליטי במונגוליה מבוסס על מנהיגים רוסיים, סיניים, טורקיים ומערביים, ומשלב מאפיינים של שלטון נשיאותי ופרלמנטרי. החוראל הגדול (הפרלמנט) מונה 76 חברים, ונבחר אחת לארבע שנים. הנשיא הנבחר וראש הממשלה מנהיגים את הבאגה חוראל (הממשלה).
עד 2004, המפלגה המהפכנית העממית של מונגוליה (MPRP), שנוסדה על ידי הקומוניסטים בשלהי המלחמה הקרה, הייתה המפלגה הדומיננטית. את האופוזיציה העיקרית היוותה הקואליציה הדמוקרטית של מונגוליה. בבחירות 2004, לא זכתה ה-MPRP ברוב גורף, לאחר אחוז ההצבעה הגבוה ביותר בתולדות המדינה.